paragraph_text: Paul William Walker IV (Glendale, Kalifornija, 12. rujna 1973. – Valencia, Kalifornija, 30. studenog 2013.), bio je američki filmski glumac. Prvi zapaženi uspjeh na filmu ostvario je 1999. godine filmom Varsity Blues. Najpoznatiji je po ulozi u filmu Brzi i žestoki (2001.) i njegovim nastavcima Prebrzi i prežestoki (2003.), Brzi i žestoki: Povratak (2009.), Brzi i žestoki 5 (2011.), Brzi i žestoki 6 (2013.), i Brzi i žestoki 7 (2015.). Među njegovim ostalim filmovima istaknutiji su Running Scared i Into the Blue.